แผน ถอย ถอนฟ้องตร. เข้าใจผิด
ผบช.ก.-ผบก.ป. เจ๊เกียวเห็นด้วย ไม่อยากมีเรื่อง,นายแผน พยานฝั่งครูปรีชา ผู้ต้องหาให้การเท็จ เดินทางไปศาล ถอนฟ้อง ผบช.ก.-ผบก.ป. ฐานปฏิบัติหน้าที่มิชอบแล้ว ให้เหตุผลตกใจกลัวตำรวจจะจับ แต่หลังเข้ารับทราบข้อหาไม่มีการบังคับข่มขู่ถึงเข้าใจขั้นตอนการทำงานของพนักงานสอบสวนคดี เจ๊บ้าบิ่น อัยการเลื่อนนัดฟ้องคดีขายสลากฯเกินราคาเป็นวันที่ 27 เม.ย.61 เจ้าตัวเผย ทุกวันนี้สบายใจขึ้นขายลอตเตอรี่ตามปกติ ด้าน ผบก.ปปป. เผย สรุปสำนวนคดีอดีต ผบก.ภ.จ.กาญจนบุรี บิดสำนวนคดีลอตเตอรี่ 30 ล้านบาท และผู้สนับสนุนทำผิดเสร็จ เรียบร้อยแล้ว ยื่นให้ ป.ป.ช.เชือดวันที่ 30 มี.ค.นี้,กรณีอ้างสิทธิ์เป็นเจ้าของลอตเตอรี่ รางวัลที่ 1 จำนวน 5 ใบ มูลค่า 30 ล้านบาท ระหว่าง ร.ต.ท.จรูญ วิมูล อดีตข้าราชการตำรวจ และนายปรีชา ใคร่ครวญ ครูโรงเรียนเทพมงคลรังษี จ.กาญจนบุรี ชุดคลี่คลายคดีของ บช.ก.ออกหมายจับครูปรีชา นางรัตนาพร สุภาทิพย์ หรือเจ๊บ้าบิ่น และ น.ส.พัชริดา พรมตา หรือเจ๊พัช มาดำเนินคดีแล้ว ต่อมาส่งหลักฐานให้ตำรวจ บก.ปปป.ดำเนินคดี พล.ต.ต.สุทธิ พวงพิกุล ผบก.ภ.จ.กาญจนบุรี ความผิดมาตรา 157 ขณะที่นายฐนุกร หรือแผน เหลืองใหม่เอี่ยม ที่อ้างว่าเห็น ร.ต.ท.จรูญเก็บลอตเตอรี่เข้ามอบตัวที่ บก.ป.ข้อหาให้การเท็จ ภายหลังถูกปล่อยตัวนายแผนเตรียมถอนคดีที่เคยแจ้งความ ผบช.ก.และ ผบก.ป.ฐานปฏิบัติหน้าที่มิชอบ,ความคืบหน้า ที่ศาลอาญาคดีทุจริตและประพฤติมิชอบกลาง เมื่อเวลา 10.30 น. วันที่ 29 มี.ค. นายฐนุกร หรือแผน เหลืองใหม่เอี่ยม พนักงานขับรถ ธนาคารแห่งหนึ่ง พยานฝ่ายครูปรีชาผู้ต้องหาคดีให้การเท็จคดีหวย 30 ล้านบาท ที่ยื่นร้องทุกข์ขอความเป็นธรรมตามหน่วยงานต่างๆ พร้อมนายสุกิจ พูลศรีเกษม ทนายความ เดินทางมาศาลเพื่อยื่นคำร้องขอถอนฟ้อง กรณีเมื่อวันที่ 15 มี.ค.ที่ผ่านมา ยื่นฟ้อง พล.ต.ท.ฐิติราช หนองหารพิทักษ์ ผบช.ก. และ พล.ต.ต.ไมตรี ฉิมเฉิด ผบก.ป. ความผิดเป็นเจ้าพนักงานปฏิบัติหน้าที่โดยมิชอบฯ และความผิดต่อตำแหน่งหน้าที่ในการยุติธรรม ตาม ม.157 และ ม.200 กลั่นแกล้งดำเนินคดีให้ต้องรับโทษอาญา เนื่องจากมีความเข้าใจคลาดเคลื่อนข้อเท็จจริงในกระบวนการของพนักงานสอบสวนว่ากระทำมิชอบ เกรงว่าจะถูกออกหมายจับ ต่อมามีความเข้าใจ ในขั้นตอนแล้วมาขอถอนฟ้อง เพื่อให้ศาลจำหน่ายคดีออกจากสารบบศาล ภายหลังศาลรับพิจารณาคำร้องและมีคำสั่งให้นายฐนุกรถอนฟ้องคดีได้,นายฐนุกรเผยถึงเหตุผลถอนฟ้องนายตำรวจทั้ง 2 นายว่า ก่อนหน้านี้ติดตามข่าวจากสื่อหลายช่องทางระบุว่า หากตนเข้ารับทราบข้อกล่าวหาให้การเท็จตำรวจจะจับกุมเกิดตกใจกลัวจึงยื่นฟ้อง แต่หลังจากเมื่อวันที่ 28 มี.ค.ที่ผ่านมา ตนเข้ารับทราบข้อกล่าวหาที่ บก.ป. แล้วไม่เป็นไปตามกระแสข่าวที่ได้ยินมา พนักงานสอบสวนปฏิบัติกับตนตามขั้นตอนไม่มีการข่มขู่หรือบังคับจึงตัดสินใจมายื่นถอนฟ้อง,สายวันเดียวกันที่สำนักงานอัยการจังหวัดกาญจนบุรี อ.เมืองกาญจนบุรี นางรัตนาพร สุภาทิพย์ หรือเจ๊บ้าบิ่น พร้อมนายสุชพงศ์ บุญเสริม ทนายความ เข้าพบพนักงานอัยการจังหวัดกาญจนบุรี เพื่อฟังผลการพิจารณาสั่งคดีขายสลากกินแบ่งรัฐบาลเกินราคา ตามที่นายษิทรา เบี้ยบังเกิด ทนายความของ ร.ต.ท.จรูญ วิมูล แจ้งความกล่าวหาไว้ ใช้เวลาฟังผล 10 นาที นายสุชพงศ์กล่าวว่า พนักงานอัยการขอเลื่อนฟังผลการพิจารณาไปวันที่ 27 เม.ย.นี้ เวลา 10.00 น. เพราะพิจารณาสำนวนคดียังไม่เสร็จ,นางรัตนาพร หรือเจ๊บ้าบิ่นกล่าวว่า รู้สึกสบายใจขึ้น หลังร้องขอความเป็นธรรมไปตามหน่วยงานต่างๆ ตนยังขายลอตเตอรี่ตามปกติ ไม่ได้เครียดหรือกังวลใจ กับเรื่องที่ถูกแจ้งความข้อหาจำหน่ายสลากฯ เกินราคาให้กับ ร.ต.ท.จรูญ เพราะไม่ได้ขายลอตเตอรี่ชุดที่ถูกรางวัลที่ 1 ให้กับหมวดจรูญแต่ขายให้กับครูปรีชา,ด้าน พล.ต.ต.กมล เหรียญราชา ผบก.ปปป. กล่าวถึงการดำเนินคดี พล.ต.ต.สุทธิ พวงพิกุล ผบก.ภ.จ.กาญจนบุรี ปฏิบัติหน้าที่ ศปก.ตร.ความผิดมาตรา 157 ฐานเป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบ กรณีแทรกแซงสำนวนคดีลอตเตอรี่ 30 ล้านบาท และดำเนินคดีนายปรีชา ใคร่ครวญ หรือครูปรีชา น.ส.รัตนาพร สุภาทิพย์ หรือเจ๊บ้าบิ่น และ น.ส.พัชริดา พรมตา หรือเจ๊พัช ผู้ต้องหาให้การสนับสนุน พล.ต.ต.สุทธิ กระทำผิด ทั้ง 2 สำนวน ปปป. สรุปสำนวนคดีเสร็จเรียบร้อยแล้ว ในวันที่ 30 มี.ค.นี้ เวลา 09.00 น. ตนจะนำสำนวนคดีไปส่งที่คณะกรรมการป้องกันและปราบปรามการทุจริตแห่งชาติ (ป.ป.ช.) เพื่อให้ชี้มูลความผิดตามขั้นตอนกฎหมายต่อไป,เย็นวันเดียวกัน ผู้สื่อข่าวเดินทางไปที่วัดไชยชุมพลชนะสงคราม พระอารามหลวง หรือวัดใต้ ต.บ้านใต้ อ.เมืองกาญจนบุรี พบนางปณัญชยา สุขผล หรือเจ๊เกียว อายุ 50 ปี พยานของนายปรีชา ใคร่ครวญ คู่กรณี ร.ต.ท.จรูญ วิมูล เจ๊เกียวเผยว่า กรณีนายฐนุกร หรือแผน เหลืองใหม่เอี่ยม เป็นพยานในคดีหวย 30 ล้านบาท ถอนฟ้อง พล.ต.ท.ฐิติราช หนองหารพิทักษ์ ผบช.ก. และ พล.ต.ต.ไมตรี ฉิมเฉิด ผบก.ป.นั้น ตนเห็นด้วยไม่อยากให้มีเรื่องอะไรต่อไป แต่ที่นายแผนทำไปเพราะต้องการป้องกันตัวเอง และด้วยความโมโห ต้องการเรียกร้องขอความเป็นธรรมเท่านั้น ขอเตือนพวกที่ชอบโพสต์บิดเบือนข้อความ และนำภาพตนไปตัดต่อช่วงให้สัมภาษณ์กับสื่อจนเกิดความเสียหาย ขณะนี้เก็บข้อมูลไว้หมดแล้วขอให้หยุด หากยังทำต่อจะแจ้งความดำเนินคดีทันที
นายแผน พยานฝั่งครูปรีชา ผู้ต้องหาให้การเท็จ เดินทางไปศาล ถอนฟ้อง ผบช.ก.-ผบก.ป. ฐานปฏิบัติหน้าที่มิชอบแล้ว ให้เหตุผลตกใจกลัวตำรวจจะจับ
ข่าวหน้า1,นายแผน,ถอนฟ้อง,กลัวตำรวจจับ,หวย 30 ล้าน